ສປຊ ກ່າວວ່າ ຮ້ອຍພັນຄົນ ບໍ່ມີທີ່ຢູ່ອາໄສ ຍ້ອນການສູ້ລົບ ໃນເຢເມນ
ອົງການແມ່ແລະເດັກ ສະຫະປະຊາຊາດ ມີຄວາມເປັນຫ່ວງ ກ່ຽວກັບປະມານ ຮ້ອຍພັນຄົນ ບໍ່ມີທີ່ຢູ່ອາໄສ ເນຶ່ອງ ຈາກການສູ້ລົບກັນ ໃນເຢເມນ.
ອົງການແມ່ແລະເດັກຂອງສະຫະປະຊາຊາດ ກ່າວວ່າ ມີປະ ມານ 100,000 ຄົນ ບໍ່ມີທີ່ຢູ່ອາໄສຍ້ອນບັນຫາຂັດແຍ້ງກັນ ໃນເຢເມນໃນຂະນະທີ່ພວກເດັກນ້ອຍຍັງສືບຕໍ່ຖືກຂ້າຕາຍ ເສຍອົງຄະແລະສ່ຽງຕໍ່ການຕິດແປດພະຍາດ ອົງການແມ່ແລະເດັກ ສະຫະປະຊາຊາດ ຫລື UNICEF ໄດ້ ອອກຖະແຫລງການສະບັບນຶ່ງກ່າວວ່າ ຢູ່ທົ່ວເຢເມນ ປະຊາ ຊົນໄດ້ຫລົບໜີຈາກບ້ານເຮືອນເຂົາເຈົ້າ ເພື່ອຊອກຫາບ່ອນ ຢູ່ທີ່ປອດໄພ ຊຶ່ງໄດ້ເພີ້ມຄວາມກົດດັນ ຕໍ່ໂຮງໝໍຕ່າງໆ ແລະ ການບໍລິການອຶ່ນໆ ຖະແຫລງການກ່າວວ່າ ການອົບພະຍົບຫລົບໄພຢູ່ພາຍໃນປະເທດ ໄດ້ເຮັດໃຫ້ສຸຂະພາບເດັກນ້ອຍຕົກຢູ່ໃນຄວາມສ່ຽງ ແລະລົບກວນການສຶກສາຂອງເຂົາເຈົ້າ ອົງການ UNICEF ໄດ້ຮຽກຮ້ອງໃຫ້ເອົາໃຈໃສ່ເປັນພິເສດແລະໃຫ້ການປົກປ້ອງ ແກ່ບັນດາເດັກ ນ້ອຍເຫລົ່ານີ້ ແລະຄອບຄົວຂອງເຂົາເຈົ້າ ເພື່ອໃຫ້ສອດຄ່ອງກັບກົດໝາຍມະນຸດສະທຳ ສາກົນ ໃນວັນຈັນວານນີ້ ໄດ້ເກີດການປະທະກັນຢ່າງຮ້າຍແຮງ ຢູ່ໃນພາກໃຕ້ເຢເມນ ລະຫວ່າງ ພວກກະບົດ Houthi ຂອງຊາວ Shi’ite ແລະກຳລັງຈົງຮັກພັກດີຕໍ່ ປະທານາທິບໍດີຂອງປະເທດ ໃນຂະນະທີ່ສະພາກາແດງ ປະເຊີນໜ້າກັບການຊັກຊ້າໃນການຈັດສົ່ງການຊ່ວຍ ເຫຼືອຕ່າງໆ ທີ່ມີຄວາມຕ້ອງການຢ່າງຮິບດ່ວນນັ້ນ ພວກກະບົດ Houthi ໄດ້ພະຍາຍາມເສີ້ມກຳລັງໃຫ້ແກ່ທີ່ໝັ້ນຂອງເຂົ້າເຈົ້າຢ່າງເຕັມທີ່ ຢູ່ເມືອງທ່າ Aden ແລະຢູ່ພາກຕາເວັນຕົກຂອງເມືອງດັ່ງກ່າວ ບັນດາຜູ້ເຫັນເຫດການກ່າວວ່າ ເຮືອລົບຕ່າງປະເທດ ໄດ້ຍິງໂຈມຕີເປົ້າໝາຍຕ່າງໆ ຢູ່ໃນ ແລະອ້ອມແອ້ມເມືອງ Aden ແລະກຳລັງປະສົມ ພາຍໃຕ້ການນຳພາຂອງ ຊາອຸດີ ກໍໂຈມຕີທາງອາກາດ ໃສ່ຖານທັບ ແຫ່ງນຶ່ງຢູ່ທາງພາກເໜືອຂອງເມືອງ Aden ຊຶ່ງໄດ້ບັງຄັບໃຫ້ພວກນັກລົບ Houthi ແຕກ ໜີໄປຈາກເຂດດັ່ງກ່າວ ບັນດາເຮືອບິນລົບຂອງກຳລັງປະສົມ ຍັງໄດ້ປະຕິບັດງານໂຈມຕີທາງອາກາດ ທີ່ໃນນະຄອນຫລວງ Sana’a ໂດຍຖືກກອງບັນຊາກາຮັກສາຄວາມປອດໄພແລະ ຄ້າຍທະຫານ ທີ່ໃຊ້ໂດຍພວກກະບົດ